*Proiect*



**GUVERNUL REPUBLICII MOLDOVA**

**HOT Ă R Â R E nr.**

# din 2025

**Chișinău**

**privind propunerea de transmitere a unor terenuri**

**în proprietatea statului din proprietatea orașului Leova și**

**satului Mihailovca, raionul Cimișlia**

**------------------------------------------------------------**

În temeiul art. 8 alin. (3) din Legea nr. 523/1999 cu privire la proprietatea publică a unităților administrativ-teritoriale (Monitorul Oficial al Republicii Moldova, 1999, nr. 124-125, art. 611), cu modificările ulterioare și art. 14 alin. (1) lit. b) din Legea nr. 121/2007 privind administrarea și deetatizarea proprietății publice (Monitorul Oficial al Republicii Moldova, 2007, nr. 90-93, art. 401), cu modificările ulterioare,

Guvernul HOTĂRĂȘTE:

1. Se propune Consiliului orășănesc Leova transmiterea, cu titlu gratuit, din proprietatea orașului Leova în proprietatea statului, administrarea Ministerului Infrastructurii și Dezvoltării Regionale (gestiunea Î.S. „Administrația de Stat a Drumurilor” – în curs de reorganizare), a terenurilor cu nr. cadastrale 5701213.356, 5701213.357, 5701213.355, 5701213.354, 5701212.507, 5701101.112, 5701101.111 și 5701101.020, situate pe amplasamentul lucrărilor de construcție a drumului național R34.4 *Leova- frontiera cu România*.
2. Se propune Consiliului satului Mihailovca, raionul Cimișlia transmiterea, cu titlu gratuit, din proprietatea satului Mihailovca, raionul Cimișlia în proprietatea statului, administrarea Ministerului Infrastructurii și Dezvoltării Regionale (gestiunea Î.S.„Administrația de Stat a Drumurilor” - în curs de reorganizare), a terenurilor cu nr. cad. 2935201.093, 2935201.094, 2935101.113, 2935106.232, 2935107.169, 2935109.048, 2935202.276, 2935202.277, 2935111.171 și a unei porțiuni de teren cu suprafața de 0,0046 ha din terenul nr. cadastral 2935111.165, cu suprafața totală de 0,1895 ha, situate pe amplasamentul lucrărilor de construcție a drumului național R26 *Bender – Căușeni – Cimișlia (sectorul Mihailovca-Cimișlia*).
3. Controlul asupra executării prezentei hotărâri se pune în sarcina Ministerului Infrastructurii și Dezvoltării Regionale.
4. Prezenta hotărâre intră în vigoare la data publicării în Monitorul Oficial al Republicii Moldova.

**Prim-ministru Dorin RECEAN**

Contrasemnează:

**Viceprim – ministru, Vladimir BOLEA**

**ministrul infrastructurii**

**și dezvoltării regionale**